Hvad er 'internettet'
'Internettet' er ikke ejet af nogen, men kan beskrives som et fællesskab af sammenkoblede computere.
En 'browser' er et program til at fremvise 'sider' (også kaldet 'hjemmesider') på internettet. Der findes mange browsere, men de kan ca. det samme og viser samme indhold (eksempler på browsere: Edge, Firefox, Chrome).
Du finder en side ved at skrive sidens webadresse i adresselinjen øverst i browseren, fx "dr.dk", "borger.dk" eller "iktp.dk". Når du gør sådan, lander du direkte på den side, som du ønsker. Hvis du derimod anvender en søgemaskine, såsom Google eller Bing, så skal du igennem flere unødvendige trin for at lande på den rigtige side; brug derfor adresselinjen, så går det nemmest!
Hvad er en 'konto'
En konto er en samling data om dig som du selv har videregivet til en udbyder, f.eks. Meta (som ejer Instagram, Facebook mf.), Apple eller Microsoft.
Dataene findes hos tjenesteudbyderen, og du får adgang ved hjælp af dit eget valgte brugernavn og kode.
Når du bruger en app på din telefon eller tablet, er det du ser bl.a. en visning af de data, der er samlet om dig hos tjenesteudbyderen, fx i form af skræddersyet markedsføring målrettet til dig.
Når du vil lukke en konto, skal du huske at slette kontoen og ikke bare appen.
Det er helt OK at du ikke er ekspert i alt, og vi er her for at hjælpe når der er noget der driller. Du kan altid booke en tid til support hos os, hvis der er noget du har brug for hjælp til.